google/wiki40b huggingface dataset:
Melanagromyza

Utseende

Små til middelsstore (1-6 mm lange), slanke fluer, vanligvis med store vinger. Artene i denne slekten er stort sett svarte med glassklare vinger. Hodet  er rundt med runde fasettøyne. Langs innerkanten av fasettøynene sitter det flere børster, men disse kan variere mye i størrelse og antall. Pannen er bred, og de tre punktøynene sitter på en litt opphøyet trekant som ofte er annerledes farget enn resten av pannen. Antennene er av vanlig fluetype, tre-leddete, det ytterste leddet kan være ganske stort eller tilspisset, og bærer en ganske lang og kraftig antennebørste (arista) på oversiden nær roten. Kinnbørste (vibrissa) finnes, munndelene er av vanlig fluetype, ikke påfallende store. Brystet (thorax) har vanligvis kraftige børster på ryggen og sidene. Vingene er store sammenlignet med kroppen, vanligvis gjennomsiktige uten fargeflekker. Beina er korte og kraftige. Bakkroppen er kort og kjegleformet. Hunnene har et kort, men kraftig eggleggingsrør (ovipositor). Larvene er pølseformede, ganske tykke. De eneste tydelige strukturene sett fra utsiden er åndehullene (spiraklene), som sitter på opphøyde vorter på den fremste og bakerste segmentet.

Levevis

Alle minérfluene har larver som lever inne i planter, de fleste i blad, men også noen i stengler, røtter og frø. De aller fleste Agromyza-artene er blad-minerere på gressfamilien, rosefamilien og erteblomstfamilien, en del er skadedyr. Eggene stikkes inn under huden på planten, og larven klekkes etter noen få dager. Larvene spiser opp vevet innenfor ytterhuden og etterlater seg ganger i blad eller stengler, som er synlige utenfra som hvite felter eller tunneler. Disse kalles miner. Lignende miner lages av mange små sommerfugler og enkelte biller og planteveps. Larveutviklingstiden varierer fra en uke til flere måneder. Når larven er utvokst, kryper den vanligvis ut av planten og faller ned på bakken, der den forvandler seg til en puppe. Noen minérfluer kan gjøre stor skade, på jordbruksvekster og særlig på prydplanter der de lyse minene er skjemmende og kan gjøre planten uselgelig. Formen på minene kan ofte brukes til å bestemme arten av minérflue.
Jinghai

Jinghai (kinesisk: 静海区; pinyin: Jìnghǎi Qū) er et bydistrikt i byprovinsen Tianjin i Folkerepublikken Kina.
Befolkningen var i 1999 på 507.502.

Samferdsel

Kinas riksveier 104 og 105 løper også gjennom Jinghai. De begynner i Beijing, løper sørover og deler seg etter Dezhou. Riksvei 104 fortsetter da til Jinan, Xuzhou, Nanjing, Hangzhou, Wenzhou og ender opp i Fuzhou, mens 105 løper til Jining, Shangqiu, Jiujiang, Nanchang og Guangzhou, og ender opp i Zhuhai.
Falkumelva

Et Gytjebad (1893)

I 1893 utga Mons Klingenberg Gjerløw boken Fra Skridt til Gallop under pseudonymet GEIR. Boken inneholder blant annet fortellingen Et Gytjebad, som handler om å dra til Sandefjord for å gå i bad. Gjerløw var redaktør i Skiensavisen «Fremskridt», og Et Gytjebad åpner med en henvisning både til Falkumelven som renner gjennom Skien, og til Sandefjord Kurbad som regional attraksjon:
Petersen stak Næsen ind gjennem Kontordøren og sagde: „Jeg gaar til Sandefjord med Hurtigtoget, Hans.“ „Jeg gaar med! Hvad skal vi forresten bestille derborte, Petersen?“ „Bade – begribeligvis.“ „Det kunde vi nu forresten gjøre billigere i Falkumelven.“
Petersen havde allerede slaaet Døren i. Han taaler ikke høre tale om Falkumelven, siden han tidlig i Sommer svømmede ind i noget flydende Tornekrat derude og – sank paa tre Fod Vand. Det saa ilde ud for Petersen den gang, og han vilde nu rimeligvis forlængst være solgt som Krabbastømmer, om han ikke havde paalidelige Venner ved Haanden.
Våren 2011 sørget Torkel Fagerli i Sandar Historielag for å trykke opp historien på nytt i heftet «Kulturminner», og Sandefjord bibliotek har siden gjort heftet digitalt tilgjengelig.
Philip Bosco

Liv og virke

Philip Boscos far Philip Lupo Bosco var av italiensk avstamning og jobbet som karnevalsarbeider, moren Margaret Raymond Thek Bosco, av tysk bakgrunn, var politikvinne.  
Philip Bosco arbeidet som lastebilsjåfør, og tjenestegjorde som soldat fra 1951 til 1953 i US Army. Han tok eksamen i drama i 1957 fra Catholic University of America i Washington, DC.
Bosco mottok i 1957 teaterprisen Shakespeare Society of Washington D.C. Award. For årene 1961, 1984, 1987 og 1996 var han nominert til en Tony Award. I 1989 vant han en Tony Award for sin rolle i komedien Lend Me a Tenor av Ken Ludwig. Bosco spilte i 1988 i filmen Working Girl med Harrison Ford og Melanie Griffith, og i 1997 i Min beste venns bryllup med Julia Roberts, Cameron Diaz og Rupert Everett.
Bosco giftet seg i 1957 med Nancy Ann Dunkle, de fikk syv barn.
Neptuniade

Neptuniadene (1962-1970) var en idrettskonkurranse for norske sjøfolk arrangert av Velferdstjenesten. 
Konkurransen ble avholdt hvert annet år. 
Sjøfolkene fikk poeng og konkurrerte skip og skip imellom.
Idrettsøvelser var en viktig del i konkurransene, men også andre deler av velferdsvirksomheten som utgivelse av skipsavis, hobbyarbeid og sightseeingturer ga poeng.
Brannøvelser og liknende obligatorisk øvelser ble også tatt med.
Det ble konkurrert i flere idrettsgrener og størst var fotballen med en "nordisk" og en "norsk" serie med i alt 640 norske skipslag.
Gjennomsnittilig deltok i de seks Neptuniadene var 600 skip med 26 000 sjøfolk som deltagere.

1962

Den første Neptuniaden åpnet 7. juli 1962 og ble avsluttet 2. fabruar 1963.
I løpet av 5 måneder deltok bortimot 25 000 sjøfolk fra 685 norske skip.
Bak arrangementet stod Velferdskontoret og NRK ved programmet Vi går ombord.M/T «Sydhav» vant konkurransen og førsteprisen ble overrakt av Erik Bye til foregangsmann stuert Odd Hansen fra Porsgrunn da skipet lå i Rotterdam.
Annenprisvinneren M/T «Wilchief» fikk sin pris overrakt av Arne Skaug, Norges ambassadør i London, til kaptein Sverre Lind.

1964

I den andre Neptuniaden i 1964 vant Wilf-båten Wilmara.
Ved Neptuniaden i 1964 var brannøvelse innført som aktivitet.

1966

Den tredje Neptuniaden åpnet 19. juni 1966 i Grimstad og ble overført på radio med Erik Bye som programleder.
Neptuniaden i 1966 samlet ca. 25 000 deltagere fra 621 skip. 
Det ble også arrangert en folkekamp i friidrett mellom Aust-Agder og handelsflåten som Aust-Agder vant.
Det deltok over 6000 innbyggere fra Aust-Agder og vel 5000 fra handelsflåten.

1968

Den fjerde Neptuniaden ble åpnet i Bergen 7. juni 1968 og varte frem til 25. oktober 1968.
Velferdsrådet sammen med sentralutvalget for sjømannsidretten stod som arrangør.
I 1968 deltok 624 skip og om lag 26 000 enkeltdeltagere. 
Det ble avviklet 1142 fotballkamper, 1320 friidrettsarrangementer, 1602 andre idrettsarrangementer og andre tiltak.
Skipet som vant arrangerte 126 idrettsøvelser, 46 sikkerhetsøvelser, 9 underholdningsarrangementer og 3 store turneringer.

1970

Neptuniaden i 1970 ble åpnet av handelsminister Otto Grieg Tidemand i Haugsund 15. august 1970 og ble avsluttet 31. desember 1970.
Neptuniaden i 1970 samlet 9429 deltagere fra 472 skip og 43 nasjoner.

1972

Den sjette og siste Neptuniaden ble åpnet i Tromsø 1. september 1972 og ble vunnet av M/S «Høegh Miranda» og premieutdelingen foregikk på  i Erik Byes program Lørdagskveld i 1973.
Xbox Live Arcade

Xbox Live Arcade er en av tilleggstjenestene som blir gjort tilgjengelig når man kobler Xbox 360 opp mot internett via Xbox Live.
Tisiphone

Utseende

Middelsstore, brune sommerfugler med rundede vinger. Oversiden er mørkbrun (T. abeona) eller brun (T. helena) med et bredt, oransje bånd på forvingen. Det er én liten øyeflekk ved spissen av forvingen og én større nær bakhjørnet, på bakvingen er det én flekk nær forkanten og én ved bakhjørnet.
Undersiden er brun med hvite striper og store øyeflekker.

Levevis

Larvene lever på ulike halvgress (Cyperaceae) i slekten Gahnia.

Utbredelse

Slekten er utbredt i den sørlige og østlige delen av Australia.
Mycetoporus

Utseende

Små (gjerne 3-5 millimeter) blanke og glatte kortvinger. På farge er de gjerne helt eller delvis gul- eller rødaktige, ofte med svarte partier. Hodet er lite og noe nedbøyd, uten punktøyne og med forholdsvis små fasettøyne. Antennene er forholdsvis lange og tynne. Brystskjoldet (pronotum) er stort og bredt, glatt og hvelvet. Dekkvingene er forholdsvis korte. Bakkroppen er temmelig langt kjegleformet, på sidene uten påfallende lange og kraftige børster – slik skiller slekten seg fra den ellers nokså lignende slekten Tachyporus, i tillegg til at de gjerne har en noen slankere kroppsbygning enn denne slekten.

Levevis

I likhet med flere andre slekter av Tachyporinae er Mycetoporus-artene knyttet til sopper. De finnes gjerne i skog på fruktlegemene til ulike sopper. De voksne billene er gjerne mest aktive om høsten da soppmengden er størst.
Heloridae

Utseende

Små, slanke, svarte snylteveps. De kjennes kanskje lettest på "A"-tegningen dannet av årene i forvingens indre del. Antennene er lange og trådformede med 14 ledd hos hannene, 15 hos hunnene. Hodet er litt avflatet med forholdsvis små, ovale fasettøyne, bak disse en markert, opphøyet "kinnlist". Forkroppen (thorax) er svart, kledt med fine hår, litt matt glinsende. Beina er lyse og middels kraftige. Forvingen er velutviklet med et markert, mørkt vingemerke (pterostigma) og et karakteristisk årenett. I den indre delen av vingen er det to lengdeårer. Den fremste av disse deler seg i fire deler i vingens yntre del. Fra den bakre lengdeåren går den ut en tverr-åre som går i en bue framover og så tilbake til den bakre åren. Denne skjærer den fremre lengdeåren slik at det dannes en "A". Bakkroppen er litt avflatet, festet til forkroppen med en nokså lang "stilk" (petiolus). Hunnens eggleggingsrør er ganske kort og stikker ikke synlig ut.

Levevis

Heloridene er parasitoider som snylter på larver av nettvinger (Neuroptera) i familien gulløyne (Chrysopidae). Disse parasittlarvene lever enslige inne i en vertslarve.
Elverumsturneringen

Elverumsturneringen er en fotballturnering som arrangeres av Elverum Fotball. Turneringen ble arrangert første gang i 1977, og feiret 30-årsjubileum i 2007. Fra en beskjeden start med 16 smågutt- og guttelag har turneringen vokst år for år og blitt meget populær, med mellom 250 og 300 deltakende lag. For klassene opp til 12 år spilles puljespill, mens fra 13 – 16 år er det først puljespill og deretter A- og B-sluttspill – der alle lag deltar.
I tillegg til lokale lag fra Hedmark og Oppland er turneringen populær og godt besøkt av lag fra Akershus og Oslo. Enkelte klubber har sin faste sommeravslutning på Elverum, og spesielt nevnes Kjelsås IL som kommer med mellom 20 og 30 lag til turneringen.
Elverumsturneringen gjennomføres normalt den 2. helgen i juni, og byr på god sportslig kvalitet med gressbaner og dommere, et velorganisert arrangement og med mange opplevelsestilbud.
Åmynnet

Åmynnet er et tettsted i Örnsköldsvik kommune i Västernorrlands län i landskapet Ångermanland i Sverige. I 2010 hadde tettstedet 340 innbyggere.
Vannpolo under Middelhavslekene 1991

Vannpolo under Middelhavslekene 1991. Vannpolo var en av flere sporter under de ellevte middelhavslekene som ble arrangert i Athen i Hellas i perioden 28. juni til 12. juli 1991. Det var ellevte gangen som vannpolo var med på programmet under Middelhavslekene. Det var kun en turnerninger for menn, seks lag deltok.
Skyting under Sentralamerikanske og karibiske leker 1926

Skyting under Sentralamerikanske og karibiske leker 1926. Skyting var en av åtte sporter i de første Sentralamerikanske og karibiske leker som ble arrangert i Mexico by i Mexico i perioden 30. oktober til 2. november 1926. Det var tre øvelser, kun for menn.
Beijing filmakademi

Beijing filmakademi (kinesisk: 北京电影学院, pinyin: Běijīng Diànyǐng Xuéyuàn, forkortet BFA) er et privat universitet i Beijing i Folkerepublikken Kina. Den begynte som filmskole i 1950. Den er blitt til Asias største institusjon på universitetsnivå for utdannelse i film- og fjernsynsproduksjon.
Heiduskfly

Utseende

En liten (vingespenn 15 – 20 mm), grå – eller brunaktig sommerfugl. Fargen er svært variabel. Den kan være nesten hvit, ensfarget rødbrun eller lys med mørkere tverrbånd. Kroppen er sylindrisk, hodet nokså stort og bredt med små fasettøyne. Antennene er trådformede med fine, oppstående hår, omtrent halvparten så lange som forvingene. Forvingen er avrundet trekantet, ganske bred. Begge vingeparene har temmelig lange, grå- eller brunaktige hårfrynser langs ytterkantene. Bakvingen er ensfarget grå- eller brunaktig.

Levevis

Heiduskfly finnes helst på små, åpne torvmyrer, men kan også forekomme på sandete områder ved kysten. Man vet lite om hvilke planter larvene til denne arten lever på, men i fangenskap kan de leve av blant andre bjørk, molte og blåbær, og også på planter i erteblomstfamilien (Fabaceae). De voksne sommerfuglene flyr i juli – august. Hannene begynner å fly rett før solnedgang, og kan enkelte ganger sees nokså tallrikt når de svermer et par desimeter over bakken på leting etter hunner som etter hvert kryper opp på stråene og begynner å lokke på hannene. Artens bestander svinger mye fra år til år, men enkelte år kan den være ganske tallrik der den finnes.

Utbredelse

Arten finnes over store deler av Europa og videre østover til Japan. I Norden finnes den i Vestjylland, i det sørøstlige Sverige og det sørlige Finland. I Norge er den bare funnet én gang, i Eidskog, Hedmark i 1974.
Rondo (TV-serie)

Annet

Husbandet bestod av Mats Johanson, Rino Johannessen, Ole Petter Hansen og Trond Nagell Dahl, mens husartist var Tove Kampestuen.
Junior Eurovision Song Contest 2003

Sendingen

Det var den første eurovisjonssendingen i 16:9 bredformat, og EBU ga også ut en DVD av showet. På forhånd var det bestemt at vinnerlandet i konkurransen ikke var nødt til å arrangere neste år. 
Slovakia og Tyskland skulle egentlig delta, men trakk seg før konkurransen. I stedet deltok Hviterussland, Kypros og Polen. Til sammen stilte 16 land i konkurransen.
Norges bidrag var 2U med «Sinnssykt gal forelsket». De endte på en trettendeplass med 18 poeng.
AusAID

AusAID (Australian Agency for International Development) var Australias statlige bistandsorganisasjon. Den hadde sitt hovedkontor i Canberra. Den ble lagt ned i 2013.
Namsos Høyre

Historie

Namsos Høyre ble etablert som en grunnlovsforening i januar 1883. Grunnlovsforeninger ble dannet i forbindelse med statsrådssaken, og skulle organisere velgere, valgmenn og stortingsmenn som mente at kongen hadde en grunnlovsfestet, absolutt vetorett i grunnlovssaker. Grunnlovsforeningen i Namsos var blant de 174 grunnlovsforeningene som gikk sammen om å danne partiet Høyre den 25. august 1884. Venstreforeningen for Namsos prestegjeld ble stiftet i januar 1884.
Grunnlovsforeningene opphørte mange steder, men i de nordtrønderske byene Namsos, Levanger og Steinkjer var det en organisasjonskontinuitet fra grunnlovsforeninger til såkalte moderat-konservative eller moderat-liberale foreninger i 1890-årene. I 1920-årene stilte Høyre til valg i Namsos under navnet Det liberal-konservative parti. Senere var navnet Namsos Høireforening i bruk frem til 1960-årene.
Namsos var lenge konservativt styrt. Et flertall i bystyret i Namsos, inkludert brukseier og ordfører Johannes Bernhard Havig, sympatiserte med grunnlovsforeningen under forfatningsstriden. Overrettssakfører Karl Greiff var ordfører 1887–1894 og 1900–1905, så overrettssakfører Anton M. Brandtzæg 1914–1919.
Høyreorganet Namdalsposten ble i 1889 avløst av Namdalens Blad, som var partiets presseorgan frem til avisen orienterte seg mot Bondepartiet i 1920. I 1931 kjøpte partiet Høyre avisen Namdalens Folkeblad, som beholdt sin partipolitiske tilknytning frem til 1934.
Illustratør

En illustratør er en person, ofte en tegner, som lager illustrasjoner, det vil si bilder med et klart formål eller budskap, for eksempel til en tekst.

Arbeidsoppgaver

En illustratør arbeider med visuell kommunikasjon. Det betyr at han eller hun lager et visuelt uttrykk som skal formidle en idé til en mottaker eller målgruppe. Illustratøren er bundet av et konkret oppdrag fra en oppdragsgiver, for eksempel en avis, et reklamebyrå eller et forlag. Han eller hun står altså ikke like fritt som en selvstendig billedkunstner. På den annen side vil illustratørens personlige stil være helt avgjørende for hvordan bildene utformes, og illustratøren er dermed mye friere enn den reproduserende håndverkeren. Ikke sjelden er illustratøren også grafisk formgiver og jobber med den totale visuelle utforminga av en trykksak.
Konkret vil det si at en illustratør kan få i oppgave å illustrere en gitt tekst, for eksempel en boktittel, et begrep, en artikkel og liknende. Som illustratør kan en arbeide med bedriftsprofilering, bokillustrasjon og -design, emballasje, identitetsbygging, redaksjonell illustrasjon og design, medisinsk eller vitenskapelig sakillustrasjon, plakater, skriftdesign og kalligrafi, reklame, skilting, strategisk design, animasjon, tegneserier, webdesign, multimedia, film, TV og mer.

Teknikker

Illustratøren benytter forskjellige bildeteknikker, alt fra tegning og maleri til kollasj, fotografi og digitale tegne- og bilderedigeringsprogram.

Arbeidssituasjon og organisering

Illustratører kan være tilknyttet dags- eller ukepresse (avis- og vitsetegnere), forlag, reklamebyråer, fjernsynsselskaper eller andre mediainstitusjoner. De fleste illustratørene arbeider som frilansere, aleine eller i større fellesskap.
Mange norske illustratører er medlemmer av interesseorganisasjonene Grafill eller Tegnerforbundet. Utdannelse gis i Norge blant annet ved Kunsthøgskolen i Oslo, Kunsthøgskolen i Bergen, Westerdals School of Communication og Norges Kreative Fagskole. De fleste norske illustratører er selvstendige næringsdrivende og jobber frilans.
Ryan Aeronautical

Tidlig Historie

I 1922 etablerte T. C. Ryan en flyrute i San Diego som førte til flere luftfartsvirksomhet som bar Ryan's navn, inkludert Ryan Airlines som ble grunnlagt i 1925.
T. C. Ryan var tidligere best kjent for å ha bygget Charles Lindbergh's transatlantiske Spirit of St. Louis, faktisk hadde ingen del i byggingen av det berømte fly. Ryan hadde vært eier eller partner i flere tidligere bedrifter, som også bar navnet Ryan Aviation. The Spirit of St. Louis ble ikke bygget av den endelige Ryan Aeronautical enhet.
Det nye selskapets første fly var Ryan ST eller "Sport Trener", en lav-vinget tandem-sete monoplan med en 95 Hk Menasco B-4 "Pirate" 4-sylindret rekkemotor. Fem ble bygget før produksjonen ble overtatt av Ryan  (Aerobatic) med en mer kraftfull 125 Hk Menasco C-4 i 1935. Dette flyet hadde nok kraft for oppvisnings- og kunstflyvning, og den vant i 1937 den Internasjonale Aerobatic Championship. En ytterligere forbedret Ryan STA Special (Aerobatic) ble bygget i 1936, med en kompressormatet Menasco C-4S på 150 Hk motor
I 1937 og 1938 ble andre sivile flymodeller byget, Ryan SCW-145 for Sport Coupe med Warner-motor på145 hestekrefter. SCW var et større tre-seters fly med side-by-side seter.
Prototypen SCW ble opprinnelig drevet av en Menasco motor, men prototype-testingrn viste at mer kraft var nødvendig, derfor ble en Warner 145 Hk 7-sylindret stjernemotor brukt i produksjonsmodellene. Tretten eksemplarer av SCW ble bygget, selv om den siste var bygget av overskuddsdeler tiår etter den første produksjonsserien var ferdig.

USAAC skolefly

United States Army Air Corps viste interesse. Menasco-motorene viste seg upålitelig, og i stedet ble Kinner Stjernemotor montert. Flyet ble byget som PT-16 (15 ble bygget), PT-20 (30 bygget), PT-21 (100 USAAF, 100 USN) og til slutt som den definitive PT-22 Recruit (1 048 bygget) bestilte i 1941 som skolefly.
Ryan utviklet også STOL teknikker med sin YO-51 Dragonfly observasjonsfly. Tre prototyper ble bygget, men ingen USAAF ordre kom.

Etterkrigstiden

I den umiddelbare etterkrigstiden, diversifiserte Ryan herunder også snekret kister i en kort periode. De kjøpte rettighetene til Navion småfly fra North American Aviation i 1947, og solgte både til militære og sivile kunder.
Ryan ble involvert i rakett-og ubemannede fly, utviklet Ryan Firebee ubemannet måldrone, Ryan Firebird (det første luft-til-luft-missil) samt en rekke eksperimentelle og forskningsfly.
Ryan kjøpte en 50% eierandel i motorfabrikken Continental Motors i 1965.
På 1950-tallet var Ryan en pioner i jet [[VTO], X-13 Vertijet, et fly med en delta vinge som ikke ble produsert. På begynnelsen av 1960-tallet bygget de Ryan XV-5 Vertifan for den amerikanske hæren, som hadde nese-montert høyderor for V/STOL vertikal take-off. Det havarerte under test og ble ikke produsert. Andre Ryan V/STOL-konstruksjon omfattet VZ-3 Vertiplane og YO-51 Dragonfly.
I 1968 ble selskapet kjøpt opp av Teledyne for128 millioner dollar og et år senere ble det et heleid datterselskap av selskapet som fikk navnet Teledyne Ryan. Claude Ryan trakk seg som leder da Teledyne kjøpte Ryan
Purke (bakverk)

Ei purke er et bakverk med lokal tilhørighet til Halden-distriktet. Purka er et søtet flatt hvetebrød med hull i midten, på samme måten som svenske brød og knekkebrød. I Halden har purker blitt bakt i minst 80 år, og ideen kan ha kommet med svenske arbeidere, som i mange årtier hadde arbeidet i Norge, i steinbrudd og steinhuggerier, og i sagbruk og industrier i Halden og Tistedal.
Opprinnelig var purka en grovere gjærbakst, det var både sammalt hvete og rugmel i deigen, og en liten porsjon sirup. Ei purke var vanligvis stor nok til å utgjøre et brødmåltid alene, etterhvert har dagens purker blitt mindre, og med mindre grovt mel. Til gjengjeld har noen bakere innført en enda grovere variant av den opprinnelige purka, nå under navnet «råne».
I Grimstad og Arendal brukes navnet «purke» eller «porke» om et stort skolebrød. Men til forskjell fra vanlig skolebrød, kan det være avlangt, kan inneholde rosiner, og ha en lang stripe med eggekrem, som går i lengderetningen av bakverket. I Grimstad kan purka ses på bilder fra Bergshaven Bakeri fra 1927, men det er ikke navn på bakeverket på bildet, det er derfor usikkert om «Purke»-navnet kom senere. 
Haldensversjonen kan nok også minne om et skolebrød, men er helt uten eggekrem, glasur og kokos.
Manor Racing

Bakgrunn

Manor hadde bakgrunn i Marussia F1, som gikk konkurs i 2014. 19. januar 2015 kunngjorde Marussias bobestyrere at auksjoneringen av biler og eiendeler var kansellert for å muliggjøre et eventuelt oppkjøp. Teamet kom ut av gjeldsadministrasjon 19. februar 2015, og ble reetablert som Manor Marussia F1 Team etter at nye investorer kom til. De byttet til britisk lisens for 2015-sesongen, men beholdt Marussia som konstruktørnavn. Årsaken var at de brukte Marussias 2014-bil, MR03, oppdatert for å samsvare med reglene for 2015. Men til 2016-sesongen bygde de en helt ny bil, og kunne da droppe Marussia fra navnet og bli den nye konstruktøren Manor Racing.

2016-sesongen

I februar 2016 kunngjorde Manor at Pascal Wehrlein, DTM-mesteren fra 2015 og juniorfører for Mercedes, og Rio Haryanto skulle være deres førere for 2016.
2. februar 2016 lanserte Manor sin nye bil til sesongens første test. Teamet hadde blitt fullstendig rebrandet under den nye eieren Fitzpatrick, og stilte nå i fargene oransje, hvitt og blått.
I Østerrikes Grand Prix scoret Wehrlein Manors første Formel 1-poeng da han kom på tiendeplass i løpet.
Før Belgias Grand Prix ble Rio Haryanto flyttet ned til reservefører, etter at han ikke hadde klart å skaffe den kontraktsfestede finansieringen. For de siste ni løpene i sesongen vil han bli erstattet av Esteban Ocon.
Sørøst-Asia

Sørøst-Asia er en region i Asia som omfatter området sør for Kina og øst for India. Regionen omfatter elleve land: Brunei, Kambodsja, Øst-Timor, Indonesia, Laos, Malaysia, Myanmar, Filippinene, Singapore, Thailand og Vietnam.
Med unntak av Øst-Timor har landene i Sørøst-Asia dannet det regionale samarbeidsforumet Association of Southeast Asian Nations (ASEAN), stiftet i 1967.
Begrepet «Sørøst-Asia» kom i bruk etter andre verdenskrig, etter at de allierte hadde organisert en felles kommandostruktur for regionen, «South East Asia Command». 
I kolonitiden ble regionen gjerne kalt «Bakindia» eller «Indokina» for fastlandsområdet, og «Insulindia» for øyområdene.